钦定古今图书集成/明伦汇编/氏族典/第039卷 > 江晖
## 钦定古今图书集成/明伦汇编/氏族典/第039卷 > 江晖

按《浙江通志》：“晖字景孚，仁和人，澜之子也。正德丁丑
进士，选翰林院庶吉士。值室人早殒，钱宁欲妻以族
女。时宁势倾天下，晖峻拒之。武宗将南巡，晖与同馆
舒芬等抗疏谏止，皆受杖几毙，授广德州知州。始之
官，即治其豪梗者，召以翰林院编修，进修撰。属世宗
用言者议，简侍从，使更民事，擢晖河南佥事，未行而”
痰疾作，特旨许令养病归。二年卒。